tunay nga na katungkulan ng isang ina ang mag alaga sa kanyang mga anak; datapwa'ang pag aalaga sa isang anak ay di basta'siya'palakihin, padamitan, pakanin, iligtas sa mga sakit, sundin ang bawa'maibigan at palakasin ang kanyang katawan. hindi, hindi humahangga riyan ang mga katungkulan ng ina sa anak. may iba pa siyang tungkulin na lalong dakila! itala sa noo at puso ng anak, sa pamamagitan ng halimbawa, ang katotohanan na siya ay taong malaya, may puri, dangal at mga karapatan; na wala siyang diyos panginoon sa ibabaw ng lupa kundi ang sariling bayan, ang dakilang matwid, ang katotohanan at ang katungkulan; na ang tao ay dapat munang magpakamatay bago siya manakawan ng kanyang kalayaan, bago madungisan ang kanyang dangal, bago siya mahubdan ng kanyang mga karapatan, bago umiwas sa isang katungkulan, bago mamalas na ang bayan niya'talunan at aba, bago makitang ang matwid ay nilulupig at binabaluktot ang katotohanan.